SAN FERNANDO CITY, LA UNION - Nalaus ita ti panagbabawi ti maysa a bading kalpasan nga imbalud dagiti oridad gapu iti panaglakona iti maiparit nga agas idiay Brgy. San Vicente, San Fernando City.
Nabigbig ti suspek a ni Jayson Lehat, 30-anyos, residente ti Brgy. Nagrebcan, Bauang, La Union.
Iti insayangkat a buy bust operation ti San Fernando City Police Office, naala manipud ken ni Lehat ti uppat a sachet ti shaby, maysa a pidaso ti 1000-peso bill kas marked money money, ken cell phone.
Naamuan a nakemmeg ni Lehat bayat ti kaaddana iti maysa nga inn/hotel kadua ti maysa pay a lalaki.
Kabayatanna, iti pannakiuman ti Bombo Radyo iti suspek, inlawlawagna a naaramidna laeng ti agilako iti maiparit nga agas gapu ta naawis daytoy dagiti gagayyemna.
Kinunana a mapmapanda pay idiay probinsia ti Pangasinan tapno aggatang iti supply ti shabu nga ilakodanto metten ditoy probinsia ti La Union.
Iti agdama ket naibalud iti San Fernando PNP ti nasao a suspek.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn